2. SAORGHLUAISEACHT DAOINE

An Conradh ag bunú an Chomhphobail Eorpaigh;

31968 L 0360: Treoir 68/360/CEE ón gComhairle an 15 Deireadh Fómhair 1968 maidir le srianta a dhíothú ar ghluaiseacht agus cónaí sa Chomhphobal d'oibrithe ó na Ballstáit agus dá dteaghlaigh (IO L 257, 19.10.1968, lch. 13), mar atá arna leasú go deireanach le:

- 11994 N: An Ionstraim i dtaobh coinníollacha aontachais agus oiriúnuithe na gConarthaí - Aontachas Phoblacht na hOstaire, Phoblacht na Fionlainne agus Ríocht na Sualainne ( IO C 241, 29.8.1994, lch. 21);

31968 R 1612: Rialachán (CEE) Uimh. 1612/68 ón gComhairle an 15 Deireadh Fómhair 1968 maidir le saorghluaiseacht oibrithe laistigh den Chomhphobal (IO L 257, 19.10.1968, lch. 2), mar atá arna leasú go deireanach le:

- 31992 R 2434: Rialachán (CEE) Uimh. 2434/92 ón gComhairle an 27.7.1992 (IO L 245, 26.8.1992, lch. 1).

1. Ní bheidh feidhm go hiomlán ag Airteagal 39 de Chonradh CE i dtaca le saorghluaiseacht oibrithe i Málta ach amháin faoi réir na bhforálacha idirthréimhseacha atá leagtha síos i míreanna 2 go 4.

2. Féadfaidh Málta dul ar iontaoibh na nósanna imeachta atá leagtha amach sna fomhíreanna thíos go dtí deireadh na tréimhse seacht mbliana tar éis dháta an aontachais.

Nuair atá suaitheadh ar mhargadh an tsaothair de chuid Mhálta a d'fhéadfadh dochar tromchúiseach a dhéanamh don chaighdeán maireachtála nó don leibhéal fostaíochta i réigiún nó i ngairm áirithe, nó nuair a dhéanann sé suaitheadh den sórt sin a thuar, cuirfidh sé an Coimisiún agus na Ballstáit eile ar an eolas faoi agus déanfaidh sé na sonraí uile is ábhartha a sholáthar dóibh. Ar bhonn na faisnéise sin, féadfaidh Málta sin iarraidh ar an gCoimisiún a dhearbhú go bhfuil cur i bhfeidhm Airteagail 1 go 6 de Rialachán (CEE) Uimh 1612/68 a fhionraí go hiomlán nó go páirteach, d'fhonn an staid sa réigiún nó sa ghairm sin a athbhunú ina gnáthriocht. Tráth nach déanaí ná dhá sheachtain tar éis iarraidh den sórt sin a fháil, glacfaidh an Coimisiún cinneadh ar an bhfionraí agus ar a tréimhse agus a raon feidhme. Féadfaidh aon Bhallstát, laistigh de dhá sheachtain ó dháta an Chinnidh ón gCoimisiún, a iarraidh ar an gComhairle an Cinneadh a neamhniú nó a leasú. Gníomhóidh an Chomhairle ar iarraidh den sórt sin trí thromlach cáilithe laistigh de dhá sheachtain.

I gcásanna práinneacha agus eisceachtúla, féadfaidh Málta cur i bhfeidhm Airteagail 1 go 6 de Rialachán (CEE) Uimh. 1612/68 a fhionraí, agus fógra réasúnaithe ex-post a thabhairt don Choimisiún ina dhiaidh sin.

3. D'fhonn réamhfhógra a bheith aige le linn na tréimhse seacht mbliana tar éis dháta an aontachais maidir le haon staid a bhféadfaidh gníomhú a bheith riachtanach dá bharr, féadfaidh Málta a chóras ceadanna oibre a choinneáil do náisiúnaigh de chuid na mBallstát eile a bhfuil feidhm ag Airteagail 1 go 6 de Rialachán (CEE) Uimh. 1612/68 ina leith, ach eiseoidh sé ceadanna oibre den sórt sin go huathoibríoch.

4. Sa mhéid nach féidir forálacha áirithe de Threoir 68/360/CEE a dhealú ó fhorálacha Rialachán (CEE) Uimh. 1612/68 ar féidir a gcur i bhfeidhm a fhionraí de bhun mhír 2, féadfaidh Málta maolú ar na forálacha sin a mhéad is gá chun mír 2 a chur i bhfeidhm.

--------------------------------------------------